CELEX: 62010TN0357
Language: el
Date: 2010-08-27 00:00:00
Title: Υπόθεση T-357/10: Προσφυγή της 27ης Αυγούστου 2010 — Kraft Foods Schweiz κατά ΓΕΕΑ — Compañía Nacional de Chocolates (CORONA)

23.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/56
            
         
      Προσφυγή της 27ης Αυγούστου 2010 — Kraft Foods Schweiz κατά ΓΕΕΑ — Compañía Nacional de Chocolates (CORONA)
      (Υπόθεση T-357/10)
      ()
      (2010/C 288/104)
      Γλώσσα του δικογράφου της προσφυγής: η αγγλική
      
         Διάδικοι
      
      
         Προσφεύγουσα: Kraft Foods Schweiz Holding GmbH (Zug, Ελβετία) (εκπρόσωποι: P. Péters και T. de Haan, δικηγόροι)
      
         Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
      
         Αντίδικος ενώπιον του τμήματος προσφυγών: Compañía Nacional de Chocolates SA (Μεδεγίν, Κολομβία)
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  Να ακυρώσει την απόφαση που εξέδωσε στις 29 Ιουνίου 2010 το τέταρτο τμήμα προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) επί της υποθέσεως R 696/2009-4 και
               
            
                  —
               
               
                  να καταδικάσει το ΓΕΕΑ στα δικαστικά έξοδα.
               
            
         Ισχυρισμοί και κύρια επιχειρήματα
      
      
         Αιτούσα την καταχώριση του κοινοτικού σήματος: η αντίδικος ενώπιον του τμήματος προσφυγών
      
         Σήμα προς καταχώριση: Το εικονιστικό σήμα «CORONA», για προϊόντα της κλάσεως 30
      
         Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
      
         Αντιταχθέν σήμα ή σημείο: Το εσθονικό λεκτικό σήμα «KARUNA» (καταχώριση αριθ. 20671), για προϊόντα της κλάσεως 30· το λεττονικό λεκτικό σήμα «KARUNA» (καταχώριση αριθ. M36592), για προϊόντα της κλάσεως 30· το λιθουανικό λεκτικό σήμα «KARŪNA» (καταχώριση αριθ. 28143), για προϊόντα της κλάσεως 30
      
         Απόφαση του τμήματος ανακοπών: δέχθηκε την ανακοπή
      
         Απόφαση του τμήματος προσφυγών: ακύρωση της αποφάσεως του τμήματος ανακοπών και απόρριψη της ανακοπής
      
         Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών κακώς απέκλεισε τον κίνδυνο συγχύσεως· παράβαση του άρθρου 8, παράγραφος 5, του κανονισμού 207/2009 του Συμβουλίου, καθόσον κακώς έκρινε το τμήμα προσφυγών ότι τα σήματα δεν είναι παρόμοια ή πανομοιότυπα.